ՀՀ ԱԺ նախագահ Արա Բաբլոյանը նշել է, որ Սահմանադրության 83-րդ հոդված համաձայն՝ Սահմանադրական դատարանի անդամի թափուր պաշտոնում նշանակվելու համար առաջարկել է Հրայր Վարդանի Թովմասյանի թեկնածությունը: Նա նշել է, որ վերջինս զբաղեցրած պատասխանատու բոլոր պաշտոններում իրեն դրսեւորել է գիտնական-իրավաբանի, կազմակերպչի, լավագույն հատկանիշներով մարդու, քաղաքացու ընդգծված հատկանիշներով: ՀՀ ԱԺ նախագահն ընդգծել է թեկնածուի նպատակասլացությունն ու հետեւողականությունը: Նշվել է, որ թեկնածուն լուրջ դերակատարում է ունեցել սահմանադրական բարեփոխումների գործընթացում՝ աշխատելով Հանրապետության նախագահին առընթեր մասնագիտական հանձնաժողովի կազմում, իսկ իրավաբանական գիտությունների դոկտորի գիտական աստիճանը ստացել է՝ պաշտպանելով «Կառավարման կիսանախագահական ձեը Հայաստանի Հանրապետությունում» գիտական թեզը: Արա Բաբլոյանի գնահատմամբ՝ Հրայր Թովմասյանն իր կենսագրությամբ եւ կատարած աշխատանքով արժանիորեն նվաճել է ՍԴ անդամ դառնալու իրավունքը: